Vízidomítás

A **vízidomítás** a víz elem mozgatásán alapuló módszer. Követői a vízidomárok.

### Története

Raava korszakában egy oroszlánteknős birtokolta a víz elemet, amit néha kölcsönadott a rajta élő embereknek, ha el akartak menni a szellemvadonba. Később, miután megjelent az első Avatar, az oroszlánteknősök lemondtak az emberiség védelmezőinek szerepéről. Az első vízidomár a Hold Szelleme, Tui volt, aki hol magához vonzotta, hol eltaszította a vizet, együttműködve La-val, az óceán szellemével. Tőlük tanulták meg aztán az emberek is a vízidomítást. A vízidomítás az egyedüli idomítási módszer, melynek eredeti kifejlesztői nem állatok, hanem szellemek.

### A vízidomítás lényege

A víz a változás eleme. A vízidomárok a holdból nyerik az erejüket, szemben a tűzidomárokkal, akiket a nap segít. A vízidomítás kulcsa az energia áramlása, ezt használják fel az idomárok. A védekezés számukra a legjobb támadási mód, mert az ellenfél erejét ellene fordítják.

### Harci stílusok

Az északi és a déli vízidomárok úgy harcolnak, hogy közben igyekeznek a lehető legkisebb kárt tenni az ellenfélben. Ennél valamivel kíméletlenebbek a szellemmocsárban élő vízidomárok, akik vadászatra használják a képességüket. A köztársaságvárosi vízidomárok harci stílusa a legagresszívabb, főleg a bűnözőké, ez egyértelműen az emberi élet kioltására irányul.

### Speciális vízidomítási módszerek

#### Véridomítás

Ez az idomítási módszer annak a felismerésnek az eredménye, mely szerint minden élőlény teste tartalmaz vizet. A módszer kifejlesztője és első alkalmazója Hama, egy déli származású asszony. A százéves háború alatt a Tűzhadsereg elhurcolta fogolyként a Déli-sarkról és börtönbe került. Éveken át sínylődött a fogságban, de végül a véridomítás segítségével megszökött börtönéből és bosszút állt a Tűz Népe tagjain, bár ezáltal elméje is megbomlott. Az őrültté válás a véridomítás egy nemkívánt hatása az alkalmazójára nézve.

#### Gyógyítás

A vízidomárok között számos gyógyító is akad, akik a chi energia felborult egyensúlyát helyreállítva segítenek a betegeken. Ilyenkor helyreállítják az energia áramlást, amitől a test ismét egészséges lesz. A világ legsikeresebb gyógyítója Katara, aki sok embert, köztük Korrát, a jelenlegi Avatárt is megtanította erre a tudásra. Szintén híres gyógyító még Katara lánya, Kya is. Aang idejében az Északi-sarkon élő Yugoda volt a leghíresebb.

#### Növényidomítás

Ez a módszer is arra az elvre épül, mely szerint minden élőlény testében van víz. A növények teste különösen sok vizet tartalmaz. Ezt a módszert leginkább a szellemmocsárban élő vízidomárok alkalmazták, köztük is Huu volt a legjobb. Katara ezt a módszert is megtanulta.

#### Szellemidomítás

A módszer az energia áramlásának törvényét a spirituális tudással ötvözi. Lényegében a gyógyítás egyik válfaja. A lényege az, hogy egy szellemet vagy egy emberi lelket vízzel körülvéve az idomár áramlást idéz elő a pozitív és a negatív energia között, így téve lehetővé, hogy a lélek egyensúlyba kerüljön. Ebben az Északi Víz Törzs tagjai járnak az élen, akiket nagyon erős kapocs fűz a szellemvilághoz. Unalaq, az északi törzsfő is művelte a módszert és unokahúgát, Korrát is megtanította rá.

### Híres vízidomárok

* Katara
* Kya, előbbi unokája
* Pakku
* Korra
* Unalaq
* Tonraq
* Kuruk
* Kyoshi
* Aang
* Roku
* Yangchen
* Wan
* Huu
* Tho
* Due
* Yugoda
* Hama
* Tarrlok
* Amon
* Yakone
* Vipera
* Sötét Shin
* Ming-Hua
* Eska és Desna
* Tahno.